title: Sklep Sveta (SZVP) 2016/1745 z dne 29. septembra 2016 o spremembi Sklepa (SZVP) 2015/1763 o omejevalnih ukrepih glede na razmere v Burundiju

text:
               30.9.2016

               SL

               Uradni list Evropske unije

               L 264/29

         SKLEP SVETA (SZVP) 2016/1745
   z dne 29. septembra 2016
   o spremembi Sklepa (SZVP) 2015/1763 o omejevalnih ukrepih glede na razmere v Burundiju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 1. oktobra 2015 sprejel Sklep (SZVP) 2015/1763 (1) o omejevalnih ukrepih glede na razmere v Burundiju.

               (2)

               Na podlagi pregleda Sklepa (SZVP) 2015/1763 bi bilo treba omejevalne ukrepe podaljšati do 31. oktobra 2017.

               (3)

               Sklep (SZVP) 2015/1763 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Drugi odstavek člena 6 Sklepa (SZVP) 2015/1763 se nadomesti z naslednjim:

      „Ta sklep se uporablja do 31. oktobra 2017.“.

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 29. septembra 2016

            Za Svet

            Predsednik

         P. ŽIGA

      (1)  Sklep Sveta (SZVP) 2015/1763 z dne 1. oktobra 2015 o omejevalnih ukrepih glede na razmere v Burundiju (UL L 257, 2.10.2015, str. 37).


|

32011D0820(03)

Sklep Komisije z dne 19. avgusta 2011 o ustanovitvi Odbora za evropski raziskovalni in inovacijski prostor

Uradni list C 243 , 20/08/2011 str. 0012 - 0015

		Sklep Komisijez dne 19. avgusta 2011o ustanovitvi Odbora za evropski raziskovalni in inovacijski prostor(2011/0000/)EVROPSKA KOMISIJA JE –ob upoštevanju Pogodbe o delovanju Evropske unije,ob upoštevanju Pogodbe o ustanovitvi Evropske skupnosti za atomsko energijo,ob upoštevanju naslednjega:(1) Odbor za evropski raziskovalni prostor je bil ustanovljen s Sklepom Komisije 2008/111/ES, Euratom [1], da bi Komisiji svetoval glede uresničevanja evropskega raziskovalnega prostora ob upoštevanju ciljev, določenih v zeleni knjigi Komisije "Evropski raziskovalni prostor: nove perspektive [2]".(2) Sklep 2008/111/ES, Euratom bo prenehal veljati 29. februarja 2012.(3) Po sporočilu Komisije "Evropa 2020: strategija za pametno, trajnostno in vključujočo rast [3]" je Svet politično podprl novo strategijo 17. junija 2010.(4) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom Evropa 2020 Unija inovacij [4], ki ga je Evropska komisija sprejela 6. oktobra 2010, združuje raziskovalno in inovacijsko politiko v enem okviru in je ključni sestavni del splošne strategije Evropa 2020 ter prispeva k vsakemu od treh stebrov, in sicer rasti, ki je pametna, trajnostna in vključujoča.(5) Komisija je v svojem sporočilu o vodilni pobudi iz strategije Evropa 2020 Unija inovacij naznanila, da bo razširila naloge Odbora za evropski raziskovalni prostor, določene v Sklepu 2008/111/ES, Euratom, nenehno ocenjevala Unijo inovacij, preučevala nove trende in pripravila priporočila o prednostnih nalogah in ukrepih.(6) Odbor za evropski raziskovalni in inovacijski prostor (v nadaljnjem besedilu: odbor) mora Komisiji pomagati pri prizadevanjih za dosego ciljev, določenih v Sklepu št. 1982/2006/ES Evropskega parlamenta in Sveta z dne 18. decembra 2006 o Sedmem okvirnem programu Evropske skupnosti za raziskave, tehnološki razvoj in predstavitvene dejavnosti (2007–2013) [5] in Sklepu Sveta. 2006/970/Euratom z dne 18. decembra 2006 o Sedmem okvirnem programu Evropske skupnosti za atomsko energijo (Euratom) za dejavnosti na področju jedrskih raziskav in usposabljanja (2007–2011) [6] ter v poznejših okvirnih programih Evropske unije in Euratoma.(7) Predsednika in člane odbora Komisiji predlaga neodvisni odbor za imenovanja na visoki ravni, ki ga sestavljajo predstavniki iz poslovnega in akademskega sveta.(8) Da bi okrepili delovno zmožnost odbora in zagotovili njegovo stalnost, lahko službe Komisije imenujejo častne člane odbora na podlagi zaslug in storitev članov, ki jim je mandat potekel.(9) Za člane odbora je treba določiti pravila o razkritju podatkov brez poseganja v Pravilnik Komisije o varnosti iz Priloge k Sklepu Komisije 2001/844/ES, ESPJ in Euratom [7].(10) Osebne podatke, povezane s člani odbora, je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov [8].(11) Primerno je določiti obdobje uporabe tega sklepa. Komisija bo pravočasno preučila možnost podaljšanja –SPREJELA NASLEDNJI SKLEP:Člen 1Odbor za evropski raziskovalni in inovacijski prostorOdbor za evropski raziskovalni in inovacijski prostor (v nadaljnjem besedilu: odbor) je ustanovljen s 1. marcem 2012.Člen 2Naloge1. Naloge odbora so naslednje:(a) svetovati Evropski komisiji o vprašanjih glede evropskega raziskovalnega prostora, pripraviti priporočila o prednostnih nalogah in ukrepih, zlasti o tem, kako povečati inovacijski učinek, in stalno ocenjevati ustrezni del vodilnih pobud strategije Unija inovacij;(b) na zahtevo Komisije ali na lastno pobudo odbora pripraviti mnenja o razvoju in uresničevanju evropskega raziskovalnega prostora in Unije inovacij;(c) Komisiji predložiti letno poročilo o razvoju evropskega raziskovalnega prostora in Unije inovacij;(d) preučevati nove trende v evropskem raziskovalnem prostoru in Uniji inovacij.2. Odbor je redno obveščen o zadevnih ukrepih in razvoju.3. Odbor poda mnenje v roku, ki ga določi Komisija.Člen 3Posvetovanje1. Komisija se lahko posvetuje z odborom o vseh zadevah v zvezi z uresničevanjem evropskega raziskovalnega prostora in Unije inovacij.2. Predsednik odbora lahko Komisiji svetuje, da se o določenem vprašanju posvetuje z odborom.Člen 4Sestava – imenovanje1. Odbor sestavlja 11 članov.2. Predsednika in člane odbora imenuje Komisija. Merila, ki se uporabljajo v postopku izbora in imenovanja članov odbora, so naslednja:- prominenten raziskovalni in/ali inovacijski profil, vključno s strokovnim znanjem in izkušnjami na področju netehnoloških inovacij;- izkušnje pri oblikovanju, upravljanju in izvajanju raziskovalne in/ali inovacijske politike;- izkušnje pri svetovanju na evropski ali mednarodni ravni;- ravnotežje med raziskovalnimi in tehnološkimi vedami, doseženo z imenovanjem oseb s posebnimi univerzitetnimi izkušnjami in izkušnjami na področju industrije;- geografsko ravnotežje, pri čemer se upoštevajo države, povezane z okvirnimi programi;- ustrezno ravnotežje med spoloma.3. Kandidati, ki so bili izbrani kot primerni za članstvo, a niso bili imenovani, se lahko uvrstijo na rezervni seznam, ki ga Komisija lahko uporabi za imenovanje nadomestnih članov.4. Komisija člane imenuje osebno in ti Komisiji svetujejo neodvisno od vseh zunanjih vplivov.5. Člani Komisijo pravočasno obvestijo o kakršnem koli navzkrižju interesov, ki bi lahko negativno vplivalo na njihovo objektivnost.6. Člani so imenovani za obdobje štirih let in opravljajo svoje dolžnosti do poteka mandata ali zamenjave v skladu z odstavkom 7.7. Člane je mogoče pred potekom mandata zamenjati v katerem koli od naslednjih primerov:(a) kadar član da odpoved;(b) kadar član ne more več učinkovito prispevati k razpravam odbora;(c) kadar član ne ravna v skladu s členom 339 PDEU o razkritju podatkov;(d) kadar član v nasprotju z odstavkom 4 ni neodvisen od vseh zunanjih vplivov;(e) kadar član v nasprotju z odstavkom 5 ni pravočasno obvestil Komisije o navzkrižju interesov.8. Imena članov odbora so objavljena v registru strokovnih skupin Komisije in drugih podobnih subjektov (v nadaljnjem besedilu: register) in na spletni strani Generalnega direktorata za raziskave in inovacije. Imena članov se zbirajo, obdelujejo in objavljajo v skladu z Uredbo (ES) št. 45/2001.Člen 5Častni članiSlužbe Komisije lahko imenujejo člane, ki jim je mandat potekel, za častne člane odbora brez volilne pravice. Položaj častnih članov je enak položaju opazovalca. Takšna imenovanja potekajo na podlagi opravljenih zaslug in storitev. Častni člani so imenovani za obdobje največ štirih let.Člen 6Način delovanja1. Odbor izmed svojih članov z navadno večino izbere dva podpredsednika, ki skupaj z imenovanim predsednikom tvorijo predsedstvo odbora.2. Predsedstvo ob sodelovanju s Komisijo organizira delo odbora.3. Odbor lahko s soglasjem Komisije ustanovi podskupine za proučitev posebnih vprašanj v okviru nalog in pristojnosti, ki jih določi odbor. Take podskupine se razpustijo takoj, ko svoje naloge opravijo.4. Komisija lahko zaprosi strokovnjake ali opazovalce s posebnim strokovnim znanjem o temi dnevnega reda, da sodelujejo pri delu odbora ali v razpravah ali pri delu kake podskupine, če je po mnenju Komisije to potrebno ali koristno.5. Člani odbora ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom [9]. Če teh obveznosti ne spoštujejo, lahko Komisija sprejme vse ustrezne ukrepe.6. Odbor in njegove podskupine se običajno sestajajo v prostorih Komisije v skladu s postopki in časovnim razporedom, ki jih določi odbor. Komisija zagotovi sekretariat.7. Komisija lahko zagotovi informacije in strokovno pomoč, ki jih odbor potrebuje za samostojno in neodvisno delovanje. Strokovna pomoč je zagotovljena na podlagi subvencij ali javnih naročil, predvidenih v ustreznem delovnem programu.8. Predstavniki Komisije se udeležijo sestankov odbora in njegovih podskupin.9. Odbor sprejme poslovnik na podlagi osnutka, ki ga predloži Komisija.10. Komisija objavi ustrezne informacije o dejavnostih odbora v samem registru ali s povezavo z registra na posebno spletno stran.Člen 7Honorar in stroški za sestanke1. Člani odbora prejmejo nadomestilo za opravljene naloge v obliki honorarja za udeležbo pri plenarnih sestankih odbora, ki odraža njihovo odgovornost in je primerljiv s podobnimi honorarji v podobnih organih in v državah članicah. Znesek honorarjev in s tem povezana izvedbena pravila so določeni v Prilogi k temu sklepu.2. Opazovalci in častni člani za opravljene storitve ne prejmejo plačila.3. Glede sestankov, potrebnih za izvajanje dela odbora, ki niso plenarni sestanki, vključno s sestanki, predvidenimi na podlagi člena 6, Komisija po predhodni odobritvi članom in povabljenim strokovnjakom povrne potne stroške in po potrebi dnevnice, povezane z dejavnostmi odbora, v skladu s pravili Komisije o izplačilu nadomestil zunanjim strokovnjakom.Člen 8PotekTa sklep preneha veljati 29. februarja 2016.V Bruslju, 19. avgusta 2011Za KomisijoMáire Geoghegan-QuinnČlanica Komisije[1] COM(2007) 161 konč., 4.4.2007.[2] UL L 40, 14.2.2008, str. 7.[3] COM(2010) 2020 konč., 3.3.2010.[4] COM(2010) 546 konč., 6.10.2010.[5] UL L 412, 30.12.2006, str. 1.[6] UL L 400, 30.12.2006, str. 60, kakor je bil popravljen z UL L 54, 22.2.2007, str. 21.[7] UL L 317, 3.12.2001, str. 1.[8] UL L 8, 12.1.2001, str. 1.[9] Sklep Komisije z dne 29. novembra 2001 o spremembah njenega Poslovnika (UL L 317, 3.12.2001, str. 1).--------------------------------------------------


title: Sklep Sveta z dne 26. januarja 1998 o sklenitvi Sporazuma o mednarodnih standardih humanega lova s pastmi med Evropsko skupnostjo, Kanado in Rusko federacijo ter Potrjenega zapisnika med Kanado in Evropsko skupnostjo o podpisu navedenega sporazuma

text:
Pomembno pravno obvestilo

|

31998D0142

Uradni list L 042 , 14/02/1998 str. 0040 - 0041

		Sklep Svetaz dne 26. januarja 1998o sklenitvi Sporazuma o mednarodnih standardih humanega lova s pastmi med Evropsko skupnostjo, Kanado in Rusko federacijo ter Potrjenega zapisnika med Kanado in Evropsko skupnostjo o podpisu navedenega sporazuma(98/142/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 100a v povezavi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju Sklepa Sveta iz junija 1996 o določitvi pogajalskih direktiv in pooblastilu Komisiji za pogajanja o sporazumu o standardih humanega lova s pastmi s Kanado, Rusko federacijo, Združenimi državami Amerike in vsako drugo zainteresirano državo,ker se Uredba (EGS) št. 3254/91 z dne 4. novembra 1991 o prepovedi uporabe stopalk v Skupnosti in vnosa v Skupnost kožuhov in izdelanega blaga iz nekaterih prosto živečih živalskih vrst, ki izvirajo iz držav, kjer jih lovijo s stopalkami ali z načini lova s pastmi, ki ne izpolnjujejo mednarodnih standardov humanega lova s pastmi, v Skupnost [3], in zlasti druga alinea člena 3(1) Uredbe nanaša na mednarodno dogovorjene standarde o humanem lovu s pastmi, s katerimi se morajo metode lova s pastmi, uporabljane v tretjih državah, ki niso prepovedale stopalk, skladati, da bi lahko izvažale kožuhe in proizvode, izdelane iz določenih vrst, v Skupnost;ker 1. januarja 1996 ni bil določen noben mednarodni standard humanega lova s pastmi; ker je to pomenilo, da tretje države niso imele načina za zagotavljanje, da so metode, ki so se na njihovem ozemlju uporabljale za lov s pastmi na vrste iz Priloge I k Uredbi (EGS) št. 3254/91, izpolnjevale mednarodno dogovorjene standarde humanega lova s pastmi;ker je Sporazum, priložen temu sklepu, skladen z navedenimi pogajalskimi direktivami; ker zato izpolnjuje koncept mednarodno dogovorjenih standardov humanega lova s pastmi iz druge alinee člena 3(1) Uredbe (EGS) št. 3254/91;ker je glavni namen Sporazuma določiti usklajene tehnične standarde, ki dajejo zadostno raven varstva dobrobiti ujetih živali ter urejajo proizvodnjo in uporabo pasti, in med pogodbenicami olajšati trgovino s pastmi, kožuhi in proizvodi, izdelanimi iz vrst iz Sporazuma;ker izvajanje Sporazuma zahteva, da se določi časovni razpored za preskušanje in certificiranje skladnosti pasti s standardi iz Sporazuma ter za zamenjavo pasti, ki niso certificirane;ker je treba pred začetkom veljavnosti Sporazuma med tremi pogodbenicami začeti Sporazum uporabljati, kakor hitro je mogoče, med Kanado in Evropsko skupnostjo;ker je treba odobriti Sporazum o mednarodnih standardih humanega lova s pastmi med Evropsko skupnostjo, Kanado in Rusko federacijo ter Potrjen zapisnik med Kanado in Evropsko skupnostjo o podpisu Sporazuma,ob upoštevanju predloga za Uredbo o spremembi Uredbe (EGS) št. 3254/91, ki je bil Svetu posredovan 12. januarja 1996;ker se Uredba (EGS) št. 3254/91 z dne 4. novembra 1991 o prepovedi uporabe stopalk v Skupnosti in vnosa v Skupnost kožuhov in izdelanega blaga iz nekaterih prosto živečih živalskih vrst, ki izvirajo iz držav, kjer jih lovijo s stopalkami ali z načini lova s pastmi, ki ne izpolnjujejo mednarodnih standardov humanega lova s pastmi, v Skupnost [3], in zlasti druga alinea člena 3(1) Uredbe nanaša na mednarodno dogovorjene standarde o humanem lovu s pastmi, s katerimi se morajo metode lova s pastmi, uporabljane v tretjih državah, ki niso prepovedale stopalk, skladati, da bi lahko izvažale kožuhe in proizvode, izdelane iz določenih vrst, v Skupnost;ker 1. januarja 1996 ni bil določen noben mednarodni standard humanega lova s pastmi; ker je to pomenilo, da tretje države niso imele načina za zagotavljanje, da so metode, ki so se na njihovem ozemlju uporabljale za lov s pastmi na vrste iz Priloge I k Uredbi (EGS) št. 3254/91, izpolnjevale mednarodno dogovorjene standarde humanega lova s pastmi;ker je Sporazum, priložen temu sklepu, skladen z navedenimi pogajalskimi direktivami; ker zato izpolnjuje koncept mednarodno dogovorjenih standardov humanega lova s pastmi iz druge alinee člena 3(1) Uredbe (EGS) št. 3254/91;ker je glavni namen Sporazuma določiti usklajene tehnične standarde, ki dajejo zadostno raven varstva dobrobiti ujetih živali ter urejajo proizvodnjo in uporabo pasti, in med pogodbenicami olajšati trgovino s pastmi, kožuhi in proizvodi, izdelanimi iz vrst iz Sporazuma;ker izvajanje Sporazuma zahteva, da se določi časovni razpored za preskušanje in certificiranje skladnosti pasti s standardi iz Sporazuma ter za zamenjavo pasti, ki niso certificirane;ker je treba pred začetkom veljavnosti Sporazuma med tremi pogodbenicami začeti Sporazum uporabljati, kakor hitro je mogoče, med Kanado in Evropsko skupnostjo;ker je treba odobriti Sporazum o mednarodnih standardih humanega lova s pastmi med Evropsko skupnostjo, Kanado in Rusko federacijo ter Potrjen zapisnik med Kanado in Evropsko skupnostjo o podpisu Sporazuma,SKLENIL:Člen 1S tem se odobrita Sporazum o mednarodnih standardih humanega lova s pastmi med Evropsko skupnostjo, Kanado in Rusko federacijo ter Potrjen zapisnik med Kanado in Evropsko skupnostjo o podpisu Sporazuma.Besedili Sporazuma in Potrjenega zapisnika sta priloženi temu sklepu skupaj z izjavami, ki se bodo predložile ob podpisu Sporazuma.Člen 2Predsednik Sveta deponira listino o sklenitvi iz člena 17(2) Sporazuma.V Bruslju, 26. januarja 1998Za SvetPredsednikR. Cook[1] UL C 207, 8.7.1997, str. 14.[2] UL C 14, 19.1.1998.[3] UL L 308, 9.11.1991, str. 1.[3] UL L 308, 9.11.1991, str. 1.--------------------------------------------------


Pomembno pravno obvestilo

|

52007BP0135(01)

1. Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VII, Odbor regij (C6-0470/2006 - 2006/2076(DEC))

Uradni list 074 E , 20/03/2008 str. 0339 - 0340

		1.Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VII, Odbor regij (C6-0470/2006 — 2006/2076(DEC))Evropski parlament,- ob upoštevanju splošnega proračuna Evropske unije za proračunsko leto 2005 [1],- ob upoštevanju zaključnega letnega računa Evropskih skupnosti za proračunsko leto 2005 – zvezek I (C6-0470/2006) [2],- ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij [3],- ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES [4],- ob upoštevanju členov 272(10), 274, 275 in 276 Pogodbe ES,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, [5], ter zlasti členov 50, 86, 145, 146 in 147 Uredbe,- ob upoštevanju člena 71 in Priloge V, svojega Poslovnika- ob upoštevanju poročila Odbora za proračunski nadzor (A6-0106/2007),1. podeli generalnemu sekretarju Odbora regij razrešnico glede izvrševanja proračuna Odbora regij za proračunsko leto 2005;2. navaja pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču evropskih skupnosti, Računskemu sodišču, Evropskemu ekonomsko-socialnemu odboru, Odboru regij, evropskemu varuhu človekovih pravic in evropskemu nadzorniku za varstvo podatkov ter poskrbi za objavo v uradnem listu Evropske unije (serija L).[1] UL L 60, 8.3.2005.[2] UL C 264, 31.10.2006, str. 1.[3] UL C 263, 31.10.2006, str. 1.[4] UL C 263, 31.10.2006, str. 10.[5] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).--------------------------------------------------


title: Sklep Sveta z dne 21. oktobra 2010 o stališču, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani, v zvezi s sprejetjem določb za koordinacijo sistemov socialne varnosti

text:
               23.11.2010

               SL

               Uradni list Evropske unije

               L 306/8

         SKLEP SVETA
   z dne 21. oktobra 2010
   o stališču, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani, v zvezi s sprejetjem določb za koordinacijo sistemov socialne varnosti
   (2010/698/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 67 Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani (1) (v nadaljnjem besedilu: Sporazum) določa, da Pridružitveni svet sprejme določbe za izvajanje načel za koordinacijo sistemov socialne varnosti, določenih v členu 65 Sporazuma, pred koncem prvega leta po začetku njegove veljavnosti.

               (2)

               V skladu z drugo alineo cilja 29 akcijskega načrta EU-Tunizija, ki ga je Pridružitveni svet v okviru evropske sosedske politike sprejel 4. julija 2005, Pridružitveni svet sprejme sklep za izvajanje člena 65 Sporazuma.

               (3)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (4)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, ti dve državi ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SPREJEL NASLEDNJI SKLEP:
   Člen 1
   Stališče v zvezi z izvajanjem člena 67 Sporazuma, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani, temelji na osnutku sklepa Pridružitvenega sveta, ki je priložen temu sklepu.
   Člen 2
   Ta sklep začne veljati na dan njegovega sprejetja.

      V Luxembourgu, 21. oktobra 2010

            Za Svet

            Predsednica

         J. MILQUET

      (1)  UL L 97, 30.3.1998, str. 2.
    ---documentbreak---

               23.11.2010

               SL

               Uradni list Evropske unije

               L 306/9

         Osnutek
   SKLEP št. …/… PRIDRUŽITVENEGA SVETA,
   ustanovljenega z Evro-mediteranskim sporazumom o pridružitvi med Evropskima skupnostma in njunimi članicami na eni strani ter Republiko Tunizijo na drugi strani
   z dne …
   v zvezi z določbami za koordinacijo sistemov socialne varnosti, ki jih vsebuje Evro-mediteranski sporazum
   PRIDRUŽITVENI SVET JE –
   ob upoštevanju Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani (1) in zlasti člena 67 Sporazuma,
   ob upoštevanju naslednjega:

               (1)

               Členi 65 do 68 Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani (v nadaljnjem besedilu: Sporazum) določajo koordinacijo sistemov socialne varnosti Tunizije in držav članic. Člen 65 določa načela za takšno koordinacijo.

               (2)

               Člen 67 Sporazuma določa, da Pridružitveni svet pred koncem prvega leta po začetku veljavnosti Sporazuma sprejme sklep za izvajanje načel, določenih v členu 65.

               (3)

               V skladu z drugo alineo cilja 29 akcijskega načrta EU-Tunizija, ki ga je Pridružitveni svet v okviru evropske sosedske politike sprejel 4. julija 2005, Pridružitveni svet sprejme sklep za izvajanje člena 65 navedenega sporazuma.

               (4)

               V zvezi z uporabo načela nediskriminacije ta sklep razen pravice do prenosljivosti nekaterih dajatev ne bi smel dajati nobenih dodatnih pravic, ki izhajajo iz določenih dejstev ali dogodkov, ki so se zgodili na ozemlju druge pogodbenice in se na podlagi zakonodaje prve pogodbenice ne upoštevajo.

               (5)

               Pri uporabi tega sklepa bi morala biti upravičenost tunizijskih delavcev do družinskih dajatev pogojena s tem, da njihovi družinski člani stalno zakonito prebivajo s temi delavci v državi članici, v kateri so delavci zaposleni. Ta sklep jim ne bi smel dati nobene pravice do družinskih dajatev za njihove družinske člane, ki stalno prebivajo v drugi državi, npr. v Tuniziji.

               (6)

               Uredba Sveta (ES) št. 859/2003 (2) že razširja določbe Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo samo na podlagi njihovega državljanstva. Uredba (ES) št. 859/2003 že zajema načelo seštevanja zavarovalnih dob, ki so jih tunizijski delavci pridobili v različnih državah članicah, v zvezi z upravičenostjo do nekaterih dajatev, kakor so določene v členu 65(2) Sporazuma.

               (7)

               Za lažjo uporabo pravil koordinacije bo morda treba predpisati posebne določbe, ki bodo ustrezale posebnostim zakonodaje Tunizije.

               (8)

               Da se zagotovi nemotena koordinacija sistemov socialne varnosti držav članic in Tunizije, je treba določiti posebne določbe o sodelovanju med državami članicami in Tunizijo ter med zadevnimi posamezniki in institucijami pristojne države.

               (9)

               Da bi zaščitili osebe, za katere se uporablja ta sklep, in zagotovili, da te zaradi začetka njegove veljavnosti ne izgubijo pravic, bi bilo treba sprejeti prehodne določbe –

         SPREJEL NASLEDNJI SKLEP:
   DEL I

      SPLOŠNE DOLOČBE

   Člen
   Opredelitve pojmov
   1.   Za namene tega sklepa:

               (a)

               „Sporazum“ pomeni Evro-mediteranski sporazum o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani;

               (b)

               „Uredba“ pomeni Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (3), kakor se uporablja v državah članicah Evropske unije;

               (c)

               „Izvedbena uredba“ pomeni Uredbo Sveta (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4);

               (d)

               „država članica“ pomeni državo članico Evropske unije;

               (e)

               „delavec“ pomeni:

                           (i)

                           za namene zakonodaje držav članic, osebo, ki opravlja dejavnost zaposlene osebe v smislu člena 1(a) Uredbe;

                           (ii)

                           za namene zakonodaje Tunizije, osebo, ki opravlja dejavnost zaposlene osebe v smislu te zakonodaje;

               (f)

               „družinski član“ pomeni:

                           (i)

                           za namene zakonodaje držav članic, družinskega člana v smislu člena 1(i) Uredbe;

                           (ii)

                           za namene zakonodaje Tunizije, družinskega člana v smislu te zakonodaje;

               (g)

               „zakonodaja“ pomeni:

                           (i)

                           v razmerju do držav članic, zakonodajo v smislu člena 1(l) Uredbe;

                           (ii)

                           v razmerju do Tunizije, ustrezno zakonodajo, ki se uporablja v Tuniziji;

               (h)

               „dajatve“ pomeni:

                           (i)

                           v razmerju do držav članic, dajatve v smislu člena 3 Uredbe;

                           (ii)

                           v razmerju do Tunizije, ustrezne dajatve, ki se uporabljajo v Tuniziji;

               (i)

               „prenosljive dajatve“ pomeni:

                           (i)

                           v razmerju do držav članic:

                                       —

                                       starostne pokojnine,

                                       —

                                       družinske in vdovske pokojnine,

                                       —

                                       pokojnine v primeru nesreč pri delu in poklicnih bolezni,

                                       —

                                       invalidske pokojnine, če je invalidnost povezana z nesrečo pri delu ali poklicno boleznijo

                                 v smislu Uredbe, z izjemo posebnih denarnih dajatev, za katere se ne plačujejo prispevki, kakor so navedene v Prilogi X k Uredbi;

                           (ii)

                           v razmerju do Tunizije, ustrezne dajatve, ki jih določa zakonodaja Tunizije, z izjemo posebnih denarnih dajatev, za katere se ne plačujejo prispevki, kakor jih določa Priloga I k temu sklepu.

         2.   Drugi izrazi v tem sklepu imajo pomen, ki jim je dodeljen:

               (a)

               v razmerju do držav članic, v Uredbi in v Izvedbeni uredbi;

               (b)

               v razmerju do Tunizije, v ustrezni zakonodaji, ki se uporablja v Tuniziji.

         Člen 2
   Osebe, za katere se ta sklep uporablja
   Ta sklep se uporablja:

               (a)

               za delavce, ki so tunizijski državljani in so ali so bili zakonito zaposleni na ozemlju države članice ter za katere velja ali je veljala zakonodaja ene ali več držav članic, ter za njihove preživele osebe;

               (b)

               za družinske člane delavcev iz točke (a), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je delavec zaposlen v državi članici;

               (c)

               za delavce, ki so državljani države članice in so ali so bili zakonito zaposleni na ozemlju Tunizije ter za katere velja ali je veljala zakonodaja Tunizije, ter za njihove preživele osebe; in

               (d)

               za družinske člane delavcev iz točke (c), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je delavec zaposlen v Tuniziji.

         Člen 3
   Enako obravnavanje
   1.   Delavci, ki so tunizijski državljani in so zakonito zaposleni na ozemlju države članice, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani države članice, v kateri so zaposleni, glede dajatev socialne varnosti v smislu člena 1(1)(h).
   2.   Delavci, ki so državljani države članice in so zakonito zaposleni v Tuniziji, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani Tunizije glede dajatev socialne varnosti v smislu člena 1(1)(h).
   DEL II

      RAZMERJA MED DRŽAVAMI ČLANICAMI IN TUNIZIJO

   Člen 4
   Odprava klavzul stalnega prebivališča
   1.   Prenosljive dajatve v smislu člena 1(1)(i), do katerih so upravičene osebe iz člena 2(a) in (c), se ne morejo zmanjšati, spremeniti, mirovati, odvzeti ali zapleniti, ker upravičenec stalno prebiva,

               (i)

               za namene dajatev na podlagi zakonodaje države članice, na ozemlju Tunizije ali

               (ii)

               za namene dajatev na podlagi zakonodaje Tunizije, na ozemlju države članice.

         2.   Družinski člani delavca iz člena 2(b), če ti stalno prebivajo na ozemlju Tunizije, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan zadevne države članice.
   3.   Družinski člani delavca iz člena 2(d), če ti stalno prebivajo na ozemlju države članice, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan Tunizije.
   DEL III

      DRUGE DOLOČBE

   Člen 5
   Sodelovanje
   1.   Države članice in Tunizija se obveščajo o vseh spremembah v svoji zakonodaji, ki bi lahko vplivale na izvajanje tega sklepa.
   2.   Za namene tega sklepa si organi in institucije držav članic ter Tunizije medsebojno nudijo vso pomoč in ravnajo, kot da izvajajo svojo lastno zakonodajo. Administrativna pomoč, ki jo nudijo ti organi in institucije, je praviloma brezplačna. Pristojni organi držav članic in Tunizije pa se lahko med seboj dogovorijo za povračilo določenih stroškov.
   3.   Organi in institucije držav članic ter Tunizije se lahko za namene tega sklepa sporazumevajo neposredno med seboj in z zadevnimi osebami oziroma njihovimi pooblaščenci.
   4.   Institucije in osebe, za katere se uporablja ta sklep, se morajo zaradi zagotavljanja njegovega pravilnega izvajanja medsebojno obveščati in sodelovati.
   5.   Zadevne osebe morajo o vsakršni spremembi svojega osebnega ali družinskega statusa, ki vpliva na njihove pravice do dajatev na podlagi tega sklepa, čim prej obvestiti institucije pristojne države članice ali Tunizije, kadar je slednja pristojna država, ter institucije države članice stalnega prebivališča ali Tunizije, kadar je slednja država stalnega prebivališča.
   6.   V primeru neizpolnjevanja obveznosti obveščanja iz odstavka 5 se lahko uporabijo sorazmerni ukrepi v skladu z nacionalno zakonodajo. Vendar so ti ukrepi enakovredni ukrepom, ki se uporabljajo v podobnih situacijah na podlagi nacionalne zakonodaje, in vlagateljem zahtevkov v praksi ne smejo preprečevati ali pretirano oteževati uveljavljanja njihovih pravic iz tega sklepa.
   7.   Države članice in Tunizija lahko sprejmejo nacionalne določbe za opredelitev pogojev, pod katerimi se pri preverjanju upravičenosti do dajatev upošteva dejstvo, da upravičenci začasno ali stalno prebivajo zunaj ozemlja države, v kateri ima sedež institucija, pristojna za izplačilo dajatev. Takšne določbe so sorazmerne, upravičencev ne diskriminirajo na podlagi njihovega državljanstva in so v skladu z načeli tega sklepa. O takšnih določbah se obvesti Pridružitveni svet.
   Člen 6
   Administrativna preverjanja in zdravniški pregledi
   1.   Ta člen se uporablja za osebe iz člena 2, ki so prejemniki prenosljivih dajatev iz člena 1(1)(i), in za institucije, pristojne za izvajanje tega sklepa.
   2.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Tuniziji, oziroma če začasno ali stalno prebiva v Tuniziji, institucija, pristojna za izplačilo dajatev, pa ima sedež v državi članici, opravi zdravniški pregled na zahtevo te institucije institucija v kraju začasnega ali stalnega prebivališča upravičenca po postopkih, določenih v zakonodaji, ki jo uporablja ta institucija.
   Institucija, pristojna za izplačilo dajatev, institucijo v kraju začasnega ali stalnega prebivališča po potrebi obvesti o kakršnih koli posebnih zahtevah, ki jih je treba upoštevati, in pregledih, ki jih je treba opraviti v okviru zdravniškega pregleda.
   Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala zdravniški pregled.
   Institucija, pristojna za izplačilo dajatev, si pridrži pravico, da upravičenca napoti na zdravniški pregled k zdravniku po svoji izbiri, bodisi na ozemlju, kjer upravičenec ali vlagatelj zahtevka za dajatev začasno ali stalno prebiva, bodisi v državi, v kateri ima sedež institucija, pristojna za izplačilo dajatev. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
   3.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Tuniziji, oziroma če začasno ali stalno prebiva v Tuniziji, institucija, pristojna za izplačilo dajatev, pa ima sedež v državi članici, opravi administrativno preverjanje na zahtevo te institucije institucija v kraju začasnega ali stalnega prebivališča upravičenca.
   Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala administrativno preverjanje.
   Institucija, pristojna za izplačilo dajatev, si pridrži pravico, da sama izbere strokovnjaka, ki bo preveril status upravičenca. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
   4.   Ena ali več držav članic in Tunizija se lahko dogovorijo o drugih upravnih določbah pod pogojem, da o tem obvestijo Pridružitveni svet.
   5.   Z odstopanjem od načela brezplačne vzajemne administrativne pomoči iz člena 5(2) tega sklepa institucija, pristojna za izplačilo, ki je zahtevala preverjanje, povrne dejanski znesek stroškov preverjanja iz odstavkov 2 in 3 tega člena instituciji, ki je bila naprošena za preverjanje.
   Člen 7
   Uporaba člena 90 Sporazuma
   Člen 90 Sporazuma se uporablja, če ena od pogodbenic meni, da druga pogodbenica ne izpolnjuje obveznosti iz členov 5 in 6.
   Člen 8
   Posebne določbe za uporabo zakonodaje Tunizije
   Pridružitveni svet lahko v Prilogi II določi posebne določbe za uporabo zakonodaje Tunizije.
   Člen 9
   Upravni postopki iz obstoječih dvostranskih sporazumov
   Upravni postopki iz obstoječih dvostranskih sporazumov med državami članicami in Tunizijo se lahko še naprej uporabljajo, če navedeni postopki ne posegajo v pravice ali obveznosti zadevnih oseb, kakor so določene v tem sklepu.
   Člen 10
   Sporazumi o dopolnjevanju postopkov za izvajanje tega sklepa
   Ena ali več držav članic in Tunizija lahko sklenejo sporazume, ki dopolnjujejo upravne postopke za izvajanje tega sklepa, zlasti za preprečevanje goljufij in napak ter boj proti njim.
   DEL IV

      PREHODNE IN KONČNE DOLOČBE

   Člen 11
   Prehodne določbe
   1.   Na podlagi tega sklepa ni mogoče pridobiti nobenih pravic za obdobje pred datumom začetka njegove veljavnosti.
   2.   Ob upoštevanju odstavka 1 se pravica na podlagi tega sklepa pridobi, tudi če se nanaša na primer pred začetkom njegove veljavnosti.
   3.   Vse dajatve, ki zaradi državljanstva ali kraja stalnega prebivališča zadevne osebe niso bile dodeljene ali so mirovale, se na zahtevo te osebe od dneva začetka veljavnosti tega sklepa zagotovijo oziroma ponovno dodelijo, pod pogojem, da zaradi pravic, na podlagi katerih so bile prej zagotovljene dajatve, ni bil izplačan pavšalni znesek.
   4.   Če se zahteva iz odstavka 3 predloži v dveh letih od začetka veljavnosti tega sklepa, pravice, ki izhajajo iz tega sklepa, učinkujejo od datuma začetka veljavnosti tega sklepa, zakonodaja katere koli države članice ali Tunizije v zvezi z izgubo ali omejitvijo pravic pa se ne more uporabiti proti zadevni osebi.
   5.   Če se zahteva iz odstavka 3 predloži po preteku dveletnega obdobja po začetku veljavnosti tega sklepa, pravice, ki niso bile izgubljene oziroma niso zastarale, učinkujejo od datuma, ko je bila predložena zahteva, in za njih veljajo ugodnejše določbe v skladu z zakonodajo katere koli države članice ali Tunizije.
   Člen 12
   Priloge k temu sklepu
   1.   Priloge k temu sklepu so njegov sestavni del.
   2.   Priloge se na zahtevo Tunizije lahko spremenijo s sklepom Pridružitvenega sveta.
   Člen 13
   Začetek veljavnosti
   Ta sklep začne veljati prvi dan prvega meseca po objavi v Uradnem listu Evropske unije.

      V …

            Za Pridružitveni svet

            Predsednik

      (1)  UL L 97, 30.3.1998, str. 2.

      (2)  UL L 124, 20.5.2003, str. 1.

      (3)  UL L 166, 30.4.2004, str. 1.

      (4)  UL L 284, 30.10.2009, str. 1.
   PRILOGA I

      SEZNAM TUNIZIJSKIH POSEBNIH DENARNIH DAJATEV, ZA KATERE SE NE PLAČUJEJO PRISPEVKI

   …
   PRILOGA II

      POSEBNE DOLOČBE ZA UPORABO ZAKONODAJE TUNIZIJE

   …


title: 2010/312/: Sklep Sveta z dne 3. junija 2010 o imenovanju treh danskih nadomestnih članov Odbora regij

text:
               8.6.2010

               SL

               Uradni list Evropske unije

               L 140/27

         SKLEP SVETA
   z dne 3. junija 2010
   o imenovanju treh danskih nadomestnih članov Odbora regij
   (2010/312/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga danske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandatov Benta HANSNA, Carla HOLSTA in Benta LARSNA so se sprostila tri mesta nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestne člane Odbora regij imenujejo:

               —

               Lasse KRULL, Regionsrådsmedlem,

               —

               Bente LAURIDSEN, Regionsrådsmedlem,

               —

               Ole B. SØRENSEN, Regionsrådsmedlem.

         Člen 2
   Ta sklep začne učinkovati na dan sprejetja.

      V Luxembourgu, 3. junija 2010

            Za Svet

            Predsednik

         A. PÉREZ RUBALCABA

      (1)  UL L 348, 29.12.2009, str. 22. in UL L 12, 19.1.2010, str. 11.